title: A Bizottság határozata (1983. július 29.) a friss hús Közösségbe történő behozatalára feljogosított ausztráliai létesítmények jegyzékéről

text:
Fontos jogi nyilatkozat

|

31983D0384

Hivatalos Lap L 222 , 13/08/1983 o. 0036 - 0039 finn különkiadás fejezet 3 kötet 16 o. 0193  spanyol különkiadás fejezet 03 kötet 28 o. 0189  svéd különkiadás fejezet 3 kötet 16 o. 0193  portugál különkiadás fejezet 03 kötet 28 o. 0189

		A Bizottság határozata(1983. július 29.)a friss hús Közösségbe történő behozatalára feljogosított ausztráliai létesítmények jegyzékéről(83/384/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 83/91/EGK irányelvvel [1] módosított, a szarvasmarhafélék, a sertések és a friss hús harmadik országokból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke (1) bekezdésének a) és b) pontjára,mivel harmadik országokban található létesítményekből csak akkor engedélyezhető a friss húsnak a Közösségbe történő kivitele, ha megfelelnek a 72/462/EGK irányelvben megállapított általános és különös feltételeknek;mivel a 72/462/EGK irányelv 4. cikkének (3) bekezdésével összhangban Ausztrália benyújtotta a Közösségbe történő kivitel tekintetében engedélyezett létesítmények jegyzékét;mivel a közösségi helyszíni ellenőrzések során megállapították, hogy e létesítmények közül számosnak megfelelő a higiéniai színvonala, és így fel lehet azokat venni azon létesítményeknek az említett irányelv 4. cikkének (1) bekezdésével összhangban összeállított első jegyzékébe, amelyekből engedélyezhető a friss hús behozatala;mivel az Ausztrália által javasolt többi létesítmény esetében ismételt ellenőrzést kell végezni a higiéniai színvonalukra és a vonatkozó közösségi jogszabályokhoz való alkalmazkodási képességük gyorsaságára vonatkozó újabb információk alapján;mivel eközben a fennálló kereskedelmi forgalom hirtelen megszakításának elkerülése érdekében e létesítmények számára ideiglenesen engedélyezni lehet, hogy folytassák a friss hús kivitelét azon tagállamokba, amelyek felkészültek annak fogadására;mivel ezért felül kell majd vizsgálni e határozatot, és azt szükség szerint módosítani kell az e célból tett intézkedések, valamint az elvégzett fejlesztések ismeretében;mivel a friss húsnak az e határozat mellékletében található jegyzékben felsorolt létesítményekből való behozatalának feltételei továbbra is máshol meghatározott rendelkezések és a Szerződés általános rendelkezéseinek hatálya alá tartoznak; mivel különösen bizonyos frisshús-kategóriák – például a 3 kilogrammnál kisebb súlyú hús vagy olyan szermaradványokat tartalmazó hús, amelyre egyelőre még nem vonatkozik közösségi szabály vagy további harmonizálásra váró szabály – harmadik országból való behozatala és más tagállamokba való újrakivitele továbbra is az importáló tagállam egészségügyi jogszabályainak hatálya alá tartozik, a Szerződés általános rendelkezéseinek betartása mellett;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A mellékletben felsorolt, Ausztráliában található létesítmények számára engedélyezik az említett melléklet alapján a friss húsnak a Közösségbe való behozatalát.(2) Az (1) bekezdésben említett létesítményekből való behozatalra továbbra is vonatkoznak a más jogszabályokban megállapított közösségi állat-egészségügyi rendelkezések.2. cikk(1) A tagállamok megtiltják a mellékletben fel nem sorolt létesítményekből származó friss hús behozatalát.(2) A tagállamok azonban 1984. április 30-ig engedélyezhetik friss hús behozatalát azon létesítményekből, amelyek nem szerepelnek a mellékletben, de amelyeket az ausztrál hatóságok a 72/462/EGK irányelv 4. cikkének (3) bekezdése szerint 1983. április 7-től hivatalosan jóváhagytak és javasoltak, kivéve ha ezzel ellenkező értelmű döntés születik 1984. május 1. előtt a fenti irányelv 4. cikkének (1) bekezdésével összhangban.A Bizottság e létesítmények jegyzékét továbbítja a tagállamoknak.3. cikkEzt a határozatot 1983. október 1-jétől kell alkalmazni.4. cikkEzt a határozatot 1984. február 1. előtt felülvizsgálják, és szükség szerint módosítják.5. cikkEnnek a határozatnak a tagállamok a címzettjei.Kelt Brüsszelben, 1983. július 29-én.a Bizottság részérőlPoul Dalsagera Bizottság tagja[1] HL L 59., 1983.3.5., 34. o.[2] HL L 302., 1972.12.31., 28. o.--------------------------------------------------MELLÉKLETA LÉTESÍTMÉNYEK JEGYZÉKELétesítmény száma | Cím |I.SZARVASMARHAFÉLÉK HÚSAA.Vágóhidak és daraboló üzemek7 | CQME Pty. Ltd, Rockhampton, Queensland |135 | Blue Ribbon Export Division, Launceston, Tasmania |151 | Richardson's Meat Industries Ltd, Hobart, Tasmania |170 | Beef City Pty. Ltd, Purrawunda, Queensland |195 | R. J. Gilbertson Pty. Ltd, Longford, Tasmania |239 | Northern Cooperative Meat Company Ltd, Casino, New South Wales |243 | Warwick Bacon Company Ltd, Warwick, Queensland |294 | Teys Bros Pty. Ltd, Beenleigh, Queensland |525 | Tancred Bros, Beaudesert, Queensland |642 | Metro Meat Ltd, Cootamundra, New South Wales |751 | Tasmeats Ltd, Camdale, Tasmania |1352 | Lockyer Valley Abattoir, Grantham, Queensland |B.Vágóhidak3 | The Metropolitan Public Abattoir, Brisbane, Queensland |53 | Thomas Borthwick and Sons, Melbourne, Victoria |54 | H. W. Greenham and Sons, Pty. Ltd, Newport, Victoria |155 | Blaney County Council Abattoir, Blaney, New South Wales |218 | Northwest Exports Pty. Ltd, Inverell, New South Wales |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |648 | E. G. Green and Sons, Harvey, Western Australia |761 | R. J. Gilbertson Pty. Ltd, Melbourne, Victoria |1265 | G. & K. O'Connor, Export Abattoir, Pty. Ltd, Pakenham, Victoria |1471 | South Australian Meat Corporation, Gepps Cross, South Australia |C.Daraboló üzemek1595 | R. J. Gilbertson Pty. Ltd, Melbourne, Victoria |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen, Pty, Ltd, Melbourne, Victoria |1889 | Webb Meat Exports, Pty. Ltd, Melbourne, Victoria |II.JUHHÚSA.Vágóhidak és daraboló üzemek151 | Richardson's Meat Industries Ltd, Hobart, Tasmania |B.Vágóhidak155 | Blayney County Council Abattoir, Blayney, New South Wales |199 | Thomas Borthwick and Sons (Australasia) Ltd, Albany, Western Australia |423 | S. E. Meat (Aust.) Ltd, Naracoorte, South Australia |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |642 | Metro Meat Ltd, Cootamundra, New South Wales |1027 | Linley Valley Meats Pty. Ltd, Wooroloo, Western Australia |1471 | South Australian Meat Corporation, Gepps Cross, South Australia |C.Daraboló üzemek1595 | R. J. Gilbertson Pty. Ltd, Melbourne, Victoria |1614 | Tatiara Meat Co. Pty. Ltd, Bordertown, South Australia |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen Pty. Ltd, Melbourne, Victoria |1889 | Webb Meat Exports Pty. Ltd, Melbourne, Victoria |III.HŰTŐHÁZAK(Csak fagyasztott csomagolt hús)45 | Corio Bay Freezers Pty. Ltd, North Geelong, Victoria |47 | Watson and Son Pty. Ltd, Brisbane, Queensland |84 | South Australian Meat Corporation, Gepps Cross, South Australia |132 | P & O Cold Storage Ltd, Brisbane, Queensland |149 | P & O Cold Storage Ltd, Melbourne, Victoria |156 | Snowboy Pty. Ltd, Sydney, New South Wales |198 | A. B. Oxford Pty. Ltd, Melbourne, Victoria |202 | Polar Cold Storage Co., Melbourne, Victoria |216 | T. A. Field, Port Alma, Queensland |253 | Australian Service Cold Storage Pty. Ltd, Sydney, New South Wales |274 C | Moss Vale Cold Store, Moss Vale, New South Wales |292 | Port of Portland Authority, Portland, Victoria |492 | W. Woodmason Cold Storage Pty. Ltd, Sydney, New South Wales |565 | Port Huon Fruit Juices Pty. Ltd, South Hobart, Tasmania |651 | Central Coast Coldstores, West Gosford, New South Wales |1013 | P & O Cold Storage Ltd, Perth, New South Wales |1025 | Port of Devonport Authority, Devonport, Tasmania |1025 A | S. P. Holman Ltd, Devonport, Tasmania |1057 | Marine Board of Burnie, Burnie, Tasmania |1060 | Port Adelaide Freezers Pty. Ltd, Port Adelaide, New South Wales |1168 | Frigmobile, Townsville, Queensland |1190 | Rego Cold Storage Pty. Ltd, Scoresby, Victoria |1258 | City Centre Cold Store, Sydney, New South Wales |1277 | Magdem Enterprises, Hobart, Tasmania |1289 | Port of Launceston Authority, Bell Bay, Tasmania |1379 | Doboy Cold Stores Pty. Ltd, Brisbane, Queensland |1380 | Port of Devonport Authority, Devonport, Tasmania |1439 | P & O Australia Ltd (Food City), Brisbane, Queensland |1467 | South Australian Cold Stores Ltd, Dry Creek, South Australia |1487 | Cold Stores of Australia Pty. Ltd, North Freemantle, Western Australia |1617 | Frigmobile, Cairns, Queensland |1625 | Schumacher Ice Cold Pty. Ltd, Brisbane, Queensland |1662 | A. B. Oxford Cold Storage Co. Pty. Ltd, Melbourne, Victoria |1692 | Marine Board of Burnie, Burnie, Tasmania |2095 | Frigmobile, Townsville, Queensland |2180 | P. Manettas Holdings Pty. Ltd, Sydney, New South Wales |2190 | Frigmobile, Pty. Ltd, Sydney, New South Wales |2325 | Adelaide Cold Stores Pty. Ltd, Cavan, South Australia |2514 | Wedgewood Pastries, Sydney, New South Wales |--------------------------------------------------


title: A Tanács (EU) 2016/2313 határozata (2016. december 8.) egyes tagállamoknak a Koreai Köztársaságnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról

text:
               20.12.2016

               HU

               Az Európai Unió Hivatalos Lapja

               L 345/59

         A TANÁCS (EU) 2016/2313 HATÁROZATA
   (2016. december 8.)
   egyes tagállamoknak a Koreai Köztársaságnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen a 81. cikke (3) bekezdésére, összefüggésben annak 218. cikkével,
   tekintettel az Európai Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Unió egyik célja, hogy előmozdítsa a gyermekek jogainak védelmét az Európai Unióról szóló szerződés 3. cikkében foglaltak szerint. A gyermekeknek a jogellenes elvitellel és visszatartással szembeni védelmét szolgáló intézkedések e politika fontos részét képezik.

               (2)

               A Tanács elfogadta a 2201/2003/EK rendeletet (2) (a továbbiakban: a Brüsszel IIa. rendelet), amelynek az a célja, hogy megvédje a gyermekeket a jogellenes elvitel vagy visszatartás káros hatásaitól, és eljárásokat állapítson meg a szokásos tartózkodási helyük szerinti államba történő gyors visszatérésük biztosítására, valamint biztosítsa a kapcsolattartási jogok és felügyeleti jogok védelmét.

               (3)

               A Brüsszel IIa. rendelet kiegészíti és megerősíti a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményt (a továbbiakban: az 1980. évi Hágai Egyezmény), amely nemzetközi szintű kötelezettségi és együttműködési rendszert hoz létre a szerződő államok, illetve a központi hatóságok között, és amelynek célja a jogellenesen elvitt vagy visszatartott gyermekek gyors visszatérésének biztosítása.

               (4)

               Az Unió valamennyi tagállama részes fele az 1980. évi Hágai Egyezménynek.

               (5)

               Az Unió arra ösztönzi a harmadik államokat, hogy csatlakozzanak az 1980. évi Hágai Egyezményhez, és támogatja az 1980. évi Hágai Egyezmény helyes végrehajtását, többek között azáltal, hogy a tagállamokkal együtt részt vesz a Hágai Nemzetközi Magánjogi Konferencia által rendszeresen szervezett különbizottságokban.

               (6)

               Az uniós tagállamok és harmadik államok között alkalmazandó közös jogi keret lehet a legjobb megoldás az érzékeny természetű, a gyermekek jogellenes elvitelét érintő nemzetközi esetekre.

               (7)

               Az 1980. évi Hágai Egyezmény kimondja, hogy az egyezmény a csatlakozó állam és azon szerződő államok között alkalmazandó, amelyek nyilatkozatot tettek a csatlakozás elfogadásáról.

               (8)

               Az 1980. évi Hágai Egyezmény nem teszi lehetővé, hogy az olyan regionális gazdasági integrációs szervezetek, mint az Unió, annak szerződő feleivé váljanak. Az Unió ezért nem csatlakozhat az egyezményhez, és nem helyezhet letétbe valamely állam csatlakozásának elfogadásáról szóló nyilatkozatot sem.

               (9)

               Az Európai Unió Bíróságának 1/13. sz. véleménye értelmében az 1980. évi Hágai Egyezmény alapján tett, az elfogadásról szóló nyilatkozatok az Unió kizárólagos külső hatáskörébe tartoznak.

               (10)

               A Koreai Köztársaság 2012. december 13-án letétbe helyezte az 1980. évi Hágai Egyezményhez való csatlakozásról szóló okmányát. Az 1980. évi Hágai Egyezmény a Koreai Köztársaság vonatkozásában 2013. március 1-jén lépett hatályba.

               (11)

               Már több tagállam is elfogadta a Koreai Köztársaság csatlakozását az 1980. évi Hágai Egyezményhez. A Koreai Köztársaság helyzetének felmérése nyomán megállapítást nyert, hogy azok a tagállamok, amelyek még nem fogadták el a Koreai Köztársaság csatlakozását, az 1980. évi Hágai Egyezményben foglalt feltételek alapján az Unió érdekében el tudják fogadni a Koreai Köztársaság csatlakozását.

               (12)

               Azon tagállamokat tehát, amelyek még nem fogadták el a Koreai Köztársaság csatlakozását, fel kell hatalmazni arra, hogy az e határozatban foglalt feltételeknek megfelelően az Unió érdekében letétbe helyezzék a Koreai Köztársaság csatlakozásának elfogadásáról szóló nyilatkozatukat. A Cseh Köztársaságnak, Írországnak és a Litván Köztársaságnak, amelyek már elfogadták a Koreai Köztársaság csatlakozását az 1980. évi Hágai Egyezményhez, nem kell új nyilatkozatot letétbe helyezniük, mivel a nemzetközi közjog értelmében a korábbi nyilatkozatok továbbra is érvényesek.

               (13)

               A Brüsszel IIa. rendelet az Egyesült Királyságra és Írországra nézve kötelező, így részt vesznek e határozat elfogadásában és alkalmazásában.

               (14)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   (1)   Azon tagállamok, amelyek még nem tették meg, felhatalmazást kapnak arra, hogy az Unió érdekében elfogadják a Koreai Köztársaság csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez (a továbbiakban: az 1980. évi Hágai Egyezmény).
   (2)   Az (1) bekezdésben említett tagállamok legkésőbb 2017. december 9-ig nyilatkozatot helyeznek letétbe az alábbi megfogalmazásban arról, hogy az Unió érdekében elfogadják a Koreai Köztársaság csatlakozását az 1980. évi Hágai Egyezményhez:

      „[TAGÁLLAM teljes neve] kijelenti, hogy az (EU) 2016/2313 tanácsi határozattal összhangban elfogadja a Koreai Köztársaság csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez”.

   (3)   Minden tagállam tájékoztatja a Tanácsot és a Bizottságot a Koreai Köztársaság csatlakozásának elfogadásáról szóló nyilatkozatának letétbe helyezéséről, és a letétbe helyezést követően két hónapon belül közli a Bizottsággal a nyilatkozat szövegét.
   2. cikk
   Azon tagállamoknak, amelyek már ezen határozat elfogadásának napja előtt letétbe helyezték a Koreai Köztársaság 1980. évi Hágai egyezményhez való csatlakozásnak elfogadásáról szóló nyilatkozatot, nem kell újabb nyilatkozatot letétbe helyezniük.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   4. cikk
   Ennek a határozatnak az összes tagállam a címzettje, a Cseh Köztársaság, Írország és a Litván Köztársaság kivételével.

      Kelt Brüsszelben, 2016. december 8-án.

            a Tanács részéről

            az elnök

         L. ŽITŇANSKÁ

      (1)  Az Európai Parlament 2016. október 5-i véleménye (A Hivatalos Lapban még nem tették közzé).

      (2)  A Tanács 2201/2003/EK rendelete (2003. november 27.) a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről (HL L 338., 2003.12.23., 1. o.).


title: A Tanács (EU) 2015/384 határozata ( 2015. március 2. ) az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Unió nevében történő megkötéséről

text:
               10.3.2015

               HU

               Az Európai Unió Hivatalos Lapja

               L 65/1

         A TANÁCS (EU) 2015/384 HATÁROZATA
   (2015. március 2.)
   az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikkének (6) bekezdése második albekezdésének a) pontjával és 218. cikkének (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Unió és a Szenegáli Köztársaság eredményes tárgyalásokat folytatott egy öt évre szóló, hallgatólagosan megújítható fenntartható halászati megállapodásról (a továbbiakban: a megállapodás) és annak – egy ötéves időszakra szóló – végrehajtási jegyzőkönyvéről (a továbbiakban: a jegyzőkönyv), amelyek a halászat tekintetében a Szenegáli Köztársaság felségterületéhez vagy joghatósága alá tartozó vizeken halászati lehetőségeket biztosítanak az uniós hajóknak.

               (2)

               A 2014/733/EU határozatnak (1) megfelelően 2014. november 20-án került sor a szóban forgó megállapodás és jegyzőkönyv aláírására, amelyek az aláírásuk napjától ideiglenesen alkalmazandók.

               (3)

               A megállapodást és a végrehajtási jegyzőkönyvet jóvá kell hagyni.

               (4)

               A partnerségi megállapodás létrehoz egy vegyes bizottságot, amelynek feladata a megállapodás alkalmazásának ellenőrzése. Ezen túlmenően a vegyes bizottság a jegyzőkönyvvel összhangban a jegyzőkönyvre vonatkozóan módosításokat hagyhat jóvá. Ezen módosítások jóváhagyásának elősegítése érdekében a Bizottságot helyénvaló felhatalmazni arra, hogy meghatározott feltételek mellett a szóban forgó módosításokat egyszerűsített eljárás keretében hagyja jóvá,

         ELFOGADTA EZT A HATÁROZATOT:
   1. cikk
   Az Európai Unió és a Szenegáli Köztársaság közötti fenntartható halászati partnerségi megállapodást és annak végrehajtási jegyzőkönyvét a Tanács az Unió nevében jóváhagyja (2).
   2. cikk
   A Tanács elnöke az Unió nevében megteszi megállapodás 16. cikkében és a jegyzőkönyv 13. cikkében előírt értesítéseket.
   3. cikk
   A mellékletben meghatározott rendelkezéseknek megfelelően és az ott szereplő feltételek mellett a Bizottság felhatalmazást kap arra, hogy az Unió nevében jóváhagyja a jegyzőkönyvnek a vegyes bizottságban elfogadott módosításait.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. március 2-án.

            a Tanács részéről

            az elnök

         D. REIZNIECE-OZOLA

      (1)  HL L 304., 2014.10.23., 1. o.

      (2)  A megállapodást és a jegyzőkönyvet az aláírásukra vonatkozó határozattal együtt kihirdették (HL L 304., 2014.10.23., 3. o.).

      MELLÉKLET

         Az Unió álláspontjának a vegyes bizottságban történő kialakítására vonatkozó felhatalmazás hatálya és az ehhez kapcsolódó eljárás

                  1.

                  A Bizottság felhatalmazást kap arra, hogy tárgyalásokat folytasson a Szenegáli Köztársasággal és – adott esetben – az e melléklet 3. pontjának megfelelően jóváhagyja a jegyzőkönyvnek a következő kérdések tekintetében történő módosítását:

                              a)

                              a halászati lehetőségek felülvizsgálata és új halászati lehetőségek meghatározása a megállapodás 7. cikke (3) bekezdésének a) pontjának és a jegyzőkönyv 6. és 7. cikkének megfelelően;

                              b)

                              az ágazati támogatás módjaira vonatkozó döntés meghozatala a megállapodás 7. cikke (3) bekezdésének b) pontjának és a jegyzőkönyv 4. cikkének megfelelően;

                              c)

                              az uniós halászhajók által végzett halászati tevékenységekre irányadó feltételek (ideértve a műszaki előírásokat és szabályokat is) a megállapodás 7. cikke (3) bekezdésének c) pontjának és a jegyzőkönyvhöz csatolt mellékletnek megfelelően.

                  2.

                  A halászati partnerségi megállapodás keretében létrehozott vegyes bizottságban az Unió:

                              a)

                              a közös halászati politika keretében kitűzött célkitűzésekkel összhangban lép fel;

                              b)

                              a közös halászati politika külpolitikai vetületére vonatkozó közleményről szóló, 2012. március 19-i tanácsi következtetésekkel összhangban végzi tevékenységét;

                              c)

                              olyan álláspontokat mozdít elő, amelyek összeegyeztethetők a regionális halászati gazdálkodási szervezetek által elfogadott vonatkozó szabályokkal.

                  3.

                  Amikor a vegyes bizottság ülésének napirendjén egy, a jegyzőkönyvnek az 1. pontban említett módosításait érintő határozat elfogadása szerepel, minden szükséges lépést meg kell tenni annak érdekében, hogy az Unió nevében kifejtett álláspont figyelembe vegye a Bizottsághoz eljuttatott legfrissebb statisztikai, biológiai és egyéb idevágó információkat.
                  Ebből a célból, a fenti információk alapján a Bizottság szolgálatai – elegendő idővel a vegyes bizottság adott ülése előtt – megküldik az Unió javasolt álláspontjának konkrét részleteit rögzítő dokumentumot a Tanácsnak vagy a Tanács előkészítő szerveinek, vizsgálat és jóváhagyás céljából.
                  Az 1. pont a) alpontjában említett kérdések tekintetében a tervezett uniós álláspontnak a Tanács által történő jóváhagyásához minősített szavazati többség szükséges. A többi esetben az előkészítő dokumentumban megfogalmazott uniós álláspontot elfogadottnak kell tekinteni, hacsak az ellen a tagállamok blokkoló kisebbséget kitevő számban kifogást nem emelnek a Tanács előkészítő szervének valamely ülésén vagy – amennyiben ez hamarabb következik be – az előkészítő dokumentum kézhezvételétől számított húsz napon belül. Kifogás esetén az ügyet a Tanács elé kell terjeszteni.
                  Amennyiben a későbbi, többek között a konferencia helyszínén sorra kerülő ülések során nem sikerül az új elemeket figyelembe vevő uniós álláspontot kialakítani, a kérdést vissza kell utalni a Tanács vagy előkészítői szervei elé.

                  4.

                  A Bizottság felkérést kap arra, hogy - kellő időben - tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint a szóban forgó határozat végrehajtásához szükséges bármely javaslat benyújtását.


title: A Tanács és a Bizottság határozata (2003. december 22.) egyrészről az Európai Közösségek és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Közösség és az Európai Atomenergia-közösség részéről történő aláírásáról

text:
Fontos jogi nyilatkozat

|

32004D0112

Hivatalos Lap L 032 , 05/02/2004 o. 0022 - 0022

		A Tanács és a Bizottság határozata(2003. december 22.)egyrészről az Európai Közösségek és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Közösség és az Európai Atomenergia-közösség részéről történő aláírásáról(2004/112/EK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre és különösen annak 170. cikkére, a 300. cikk (2) bekezdése első albekezdésének első mondatával összefüggésben,tekintettel az Európai Atomenergia-közösséget létrehozó szerződésre és különösen annak 101. cikke második albekezdésére,tekintettel a Bizottság javaslatára,mivel:(1) A Bizottság a Közösségek nevében tárgyalt a Svájci Államszövetséggel egy tudományos és technológiai együttműködésről szóló megállapodásról.(2) E megállapodást a Szerződő Felek képviselői 2003. szeptember 5-én parafálták.(3) A megállapodást, annak későbbi időpontban való megkötésének feltételére is figyelemmel, a Közösség nevében alá kell írni.(4) A viszonosságra is figyelmmel, a megállapodást annak 14. cikke (2) bekezdése szerint 2004. január 1-jétől előzetesen alkalmazni kell, amíg a megkötéséhez szükséges eljárásokat be nem fejezik,A KÖVETKEZŐKÉPPEN HATÁROZOTT:1. cikk(1) A Tanács elnöke felhatalmazást kap, hogy kijelölje az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Közösség nevében történő aláírására jogosult személyt, figyelemmel a megállapodás későbbi időpontban való megkötésének feltételére is.(2) A Bizottság elnöke felhatalmazást kap, hogy kijelölje az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Atomenergia-közösség nevében történő aláírására jogosult személyt, figyelemmel a megállapodás későbbi időpontban való megkötésének feltételére is.2. cikkA viszonosságra is figyelemmel, az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodást 2004. január 1-jétől előzetesen alkalmazni kell, amíg a megkötéséhez szükséges eljárásokat be nem fejezik.A megállapodás szövegét csatolták e határozathoz.Kelt Brüsszelben, 2003. december 22-én.a Tanács részérőlaz elnökA. Matteolia Bizottság részérőlaz elnökR. Prodi--------------------------------------------------


title: 2014/107/EU: A Tanács határozata ( 2014. február 11. ) az Európai Unió és az Azerbajdzsán Köztársaság közötti, a jogellenesen tartózkodó személyek visszafogadásáról szóló megállapodásnak az Európai Unió nevében történő aláírásáról

text:
               28.2.2014

               HU

               Az Európai Unió Hivatalos Lapja

               L 59/4

      A TANÁCS HATÁROZATA

   (2014. február 11.)
   az Európai Unió és az Azerbajdzsán Köztársaság közötti, a jogellenesen tartózkodó személyek visszafogadásáról szóló megállapodásnak az Európai Unió nevében történő aláírásáról
   (2014/107/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2011. december 19-én a Tanács felhatalmazta a Bizottságot, hogy kezdjen tárgyalásokat az Azerbajdzsán Köztársasággal egy, az Európai Unió és az Azerbajdzsán Köztársaság közötti, a jogellenesen tartózkodó személyek visszafogadásáról szóló megállapodásról (a továbbiakban: a megállapodás). A tárgyalások sikeresen lezárultak, és a megállapodást 2013. július 29-én parafálták.

               (2)

               A megállapodást az Unió nevében alá kell írni, feltételezve annak egy későbbi időpontban történő megkötését.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban az említett tagállamok nem vesznek részt e határozat elfogadásában, az rájuk nézve nem kötelező és nem alkalmazandó.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkével összhangban Dánia nem vesz részt e határozat elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és az Azerbajdzsán Köztársaság közötti, a jogellenesen tartózkodó személyek visszafogadásáról szóló megállapodásnak az Unió nevében történő aláírására a Tanács felhatalmazást ad, feltételezve a megállapodás (1) megkötését.
   2. cikk
   A Tanács elnöke felhatalmazást kap, hogy kijelölje a megállapodás Unió részéről történő aláírására jogosult személyt(eket).
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. február 11-én.

            a Tanács részéről

            az elnök

         E. VENIZELOS

      (1)  A megállapodás szövegét a megkötéséről szóló határozattal együtt hirdetik ki.


title: A Tanács 2011/71/KKBP határozata ( 2011. január 31. ) az Elefántcsontparttal szembeni korlátozó intézkedések megújításáról szóló 2010/656/KKBP határozat módosításáról

text:
               2.2.2011

               HU

               Az Európai Unió Hivatalos Lapja

               L 28/60

         A TANÁCS 2011/71/KKBP HATÁROZATA
   (2011. január 31.)
   az Elefántcsontparttal szembeni korlátozó intézkedések megújításáról szóló 2010/656/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. október 29-én elfogadta az Elefántcsontparttal szembeni korlátozó intézkedések megújításáról szóló 2010/656/KKBP határozatot (1).

               (2)

               Tekintettel az elefántcsontparti helyzet súlyosságára, további személyeket és szervezeteket kell felvenni a 2010/656/KKBP határozat II. mellékletében foglalt, a korlátozó intézkedések hatálya alá tartozó személyeket és szervezeteket tartalmazó jegyzékbe,

         ELFOGADTA EZT A HATÁROZATOT:
   1. cikk
   A 7. cikk (2) bekezdése helyébe a következő szöveg lép:

      „(2)   Ha a Tanács úgy határoz, hogy egy személyt vagy szervezetet a 4. cikk (1) bekezdésének b) pontjában és az 5. cikk (1) bekezdésének b) pontjában előírt intézkedések hatálya alá von, ennek megfelelően módosítja a II. mellékletet.”

   2. cikk
   Az e határozat mellékletében említett személyeket és szervezeteket bele kell foglalni a 2010/656/KKBP határozat II. mellékletében található jegyzékbe.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. január 31-én.

            a Tanács részéről

            az elnök

         C. ASHTON

      (1)  HL L 285., 2010.10.30., 28. o.

      MELLÉKLET

         A 2. CIKKBEN EMLÍTETT SZEMÉLYEK ÉS SZERVEZETEK

                  Név (és esetleges álnevek)

                  Azonosító adatok

                  Indok

                  1.

                  Philippe Henry Dacoury-Tabley

                  A Nyugat-afrikai Államok Központi Bankjának (BCEAO) elnöke: nem ismeri el a demokratikusan megválasztott köztársasági elnököt; Laurent Gbagbo illegitim kormányzásának finanszírozásához való hozzájárulás.

                  2.

                  Denis N'Gbé

                  Születési idő: 1956. szeptember 6., születési hely: Danane;
                  útlevélszám: PS-AE/094GD07 (érvényes: 2012. július 26-ig).

                  A BCEAO elefántcsontparti nemzeti igazgatója: nem ismeri el a demokratikusan megválasztott köztársasági elnököt; Laurent Gbagbo illegitim kormányzásának finanszírozásához való hozzájárulás.

                  3.

                  Ibrahim Ezzedine

                  Születési idő: 1968. február 5., születési hely: Bariche (Libanon);
                  útlevélszám: 08AB14590 (érvényes: 2014. október 4-ig).

                  Vállalkozó: Laurent Gbagbo illegitim kormányzásának finanszírozásához való hozzájárulás.

                  4.

                  Roland Dagher

                  Születési idő: 1952. május 8., születési hely: Bamako (Mali);
                  útlevélszám 1: PD-AE/075FN01 (érvényes: 2011. január 16-ig), útlevélszám 2: 08AA15167 (érvényes: 2013. december 1-ig).

                  Vállalkozó, a Gazdasági és Szociális Tanács tagja, Laurent Gbagbo illegitim kormányzásának finanszírozásához való hozzájárulás.

                  5.

                  Oussou Kouassi

                  Születési idő: 1956. január 1., születési hely: Oumé;
                  útlevélszám 1: PD-AE/016EU09 (érvényes: 2009. augusztus 31-ig), útlevélszám 2: 08AA80739 (érvényes: 2014. július 12-ig).

                  Az „Economie” című folyóirat vezérigazgatója: nem ismeri el a demokratikusan megválasztott köztársasági elnököt; Laurent Gbagbo illegitim kormányzásának finanszírozásához való hozzájárulás.

                  6.

                  Ossey Eugène Amonkou

                  Születési idő: 1960. július 13., születési hely: Akoupé;
                  útlevélszám: 04LE10026 (érvényes: 2011. június 19-ig).

                  A Nemzeti Befektetési Bank (Banque nationale d'investissement – BNI) vezérigazgatója: nem ismeri el a demokratikusan megválasztott köztársasági elnököt; Laurent Gbagbo illegitim kormányzásának finanszírozásához való hozzájárulás.

      B.   Szervezetek

                  Név (és esetleges álnevek)

                  Azonosító adatok

                  Indok

                  1.

                  Elefántcsontparti Takarékpénztár (Caisse d'Epargne de Côte d’Ivoire)

                  SZÉKHELY:

                              Abidjan-Plateau, Immeuble SMGL,

                              11 Avenue Joseph Anoma, 01 BP 6889 Abidjan 01 RCI, tel.: +225 20 25 43 00,

                              fax: +225 20 25 53 11 SWIFT: CNCGCIAB, e-mail: info@caissepargne.ci

                  Laurent Gbagbo illegitim kormányzásának finanszírozásához való hozzájárulás.

                  2.

                  Elefántcsontparti Ingatlanbank (Banque de l'Habitat de Côte d'Ivoire – BHCI)

                              22 Avenue Joseph Anoma - 01

                              BP 2325 Abidjan 01 Côte d'Ivoire

                              tel.: +225 20 25 39 39 - fax.: +225 20 22 58 18

                  Laurent Gbagbo illegitim kormányzásának finanszírozásához való hozzájárulás.


title: 2010/385/: A Tanács határozata ( 2010. június 24. ) a Nemzetközi Megújulóenergia-ügynökség (IRENA) alapokmányának az Európai Unió általi megkötéséről

text:
               13.7.2010

               HU

               Az Európai Unió Hivatalos Lapja

               L 178/17

         A TANÁCS HATÁROZATA
   (2010. június 24.)
   a Nemzetközi Megújulóenergia-ügynökség (IRENA) alapokmányának az Európai Unió általi megkötéséről
   (2010/385/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 194. cikke (2) bekezdésére és 218. cikke (6) bekezdésének a) pontjára,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2009. október 19-i határozatával összhangban 2009. november 23-án az Európai Közösség nevében aláírták a Nemzetközi Megújulóenergia-ügynökség (IRENA) alapokmányát (1) (a továbbiakban: az alapokmány).

               (2)

               A Lisszaboni Szerződés 2009. december 1-jei hatálybalépésének következtében az Európai Unió felváltotta az Európai Közösséget, és annak jogutódjává vált.

               (3)

               Helyénvaló, hogy az Unió csatlakozzon az alapokmányhoz.

               (4)

               Mind az Unió, mind annak tagállamai hatáskörökkel rendelkeznek az alapokmány hatálya alá tartozó területeken.

               (5)

               Az alapokmány VI. cikkének C. pontja úgy rendelkezik, hogy azoknak a regionális kormányközi gazdasági integrációs szervezeteknek, amelyek a Nemzetközi Megújulóenergia-ügynökség (a továbbiakban: az IRENA) tagjává válnak, nyilatkozniuk kell az alapokmány által szabályozott ügyekkel kapcsolatos hatáskörük terjedelméről.

               (6)

               Az Uniónak ezért hatásköri nyilatkozatot kell elfogadnia.

               (7)

               Az Uniónak az Intelligens energia – Európa programban (IEE program) előirányzottak értelmében éves hozzájárulást kell fizetnie az IRENA-nak,

         ELFOGADTA EZT A HATÁROZATOT:
   1. cikk
   (1)   A hatásköri nyilatkozatot a Tanács az Unió nevében elfogadja, és a szövegét csatolják e határozathoz.
   (2)   A Nemzetközi Megújulóenergia-ügynökség (IRENA) alapokmányát (a továbbiakban: az alapokmány) a Tanács az Európai Unió nevében jóváhagyja, és a szövegét csatolják e határozathoz.
   2. cikk
   (1)   A Tanács elnöke felhatalmazást kap, hogy kijelölje a megerősítő okiratnak az Unió nevében a Németországi Szövetségi Köztársaság kormányánál, mint az alapokmány XIX. cikke és XX. cikke A. pontja szerinti letéteményes kormánynál való letétbe helyezésére jogosult személy(eke)t, akik kifejezésre juttatják az Unió hozzájárulását ahhoz, hogy az alapokmány rá nézve kötelező erővel bír.
   (2)   A Tanács elnöke felhatalmazást kap, hogy kijelölje az(oka)t a személy(eke)t, aki(k) jogosult(ak) az Unió nevében letétbe helyezni a mellékletben szereplő és az alapokmány VI. cikke C. pontjának megfelelően elkészített hatásköri nyilatkozatot.
   3. cikk
   Az Unió éves hozzájárulást fizet a Nemzetközi Megújulóenergia-ügynökségnek.
   4. cikk
   Ez a határozat az elfogadásának napján lép hatályba.

      Kelt Luxembourgban, 2010. június 24-én.

            a Tanács részéről

            az elnök

         J. BLANCO LÓPEZ

      (1)  A konferenciának az alapokmány hiteles változatairól szóló nyilatkozata az alapokmány szerves részét képezi.

      MELLÉKLET

         Hatásköri nyilatkozat

                     1.

                     Az alapokmány VI. cikkének C. pontja előírja, hogy a regionális kormányközi gazdasági integrációs szervezetek csatlakozását megerősítő okiratnak tartalmaznia kell egy nyilatkozatot az alapokmány által szabályozott ügyekkel kapcsolatos hatáskörük terjedelméről.

                     2.

                     Az Európai Unió tagi státusának elismerése mellett, az Európai Unió tagállamai rendszerint olyan napirendi pontok esetében rendelkeznek hatáskörrel, amelyek szervezeti ügyekkel (pl. jogi vagy költségvetési kérdésekkel) és eljárási kérdésekkel (pl. elnökök megválasztása, a napirend elfogadása, jelentések elfogadása) foglalkoznak.

                     3.

                     Az Európai Unió működéséről szóló szerződéssel összhangban az Unió és tagállamai a megújuló energia területén az alábbi hatáskörökkel rendelkeznek:

                                 —

                                 az Unió kizárólagos hatáskörrel rendelkezik, ha az IRENA alapokmányának egy rendelkezése vagy az alapokmányt végrehajtó jogi aktus szükséges ahhoz, hogy az Unió gyakorolhassa belső hatáskörét, vagy ha valamely uniós jogi aktus rendelkezései olyan közös szabályokat állapítanak meg, amelyek hatályát az IRENA alapokmányának vagy az annak végrehajtása során elfogadott jogi aktusnak a rendelkezései érinthetik vagy módosíthatják,

                                 —

                                 amennyiben közös szabályok léteznek, de azok hatálya nem érintett és nem módosul, különösen azokban az esetekben, amikor az uniós rendelkezések csak minimumszabályokat írnak elő, a tagállamok bírnak hatáskörrel, az Unió e területen meglévő hatáskörének sérelme nélkül,

                                 —

                                 a tagállamok továbbra is kizárólagos hatáskörrel rendelkezik az IRENA alapokmányának hatálya alá tartozó olyan kérdésekben, amelyek tekintetében az Unió nem fogadott el közös szabályokat.

                           Az alábbiakban felsorolt uniós jogi aktusok szemléltetik, hogy az Unió milyen mértékben gyakorolja e területen az Európai Unió működéséről szóló szerződéssel összhangban lévő belső hatáskörét. Minden egyes intézkedés konkrét rendelkezéseire való pontos hivatkozással kell értékelni az ezen aktusokból fakadó uniós hatáskörnek és különösen annak a mértékét, hogy e rendelkezések mennyiben hoznak létre közös szabályokat, továbbá a kizárólagos uniós hatáskör meglétének megállapítása céljából fel kell mérni azt, hogy az IRENA alapokmányában foglalt rendelkezések vagy az azok végrehajtása során elfogadott jogi aktusok milyen mértékben érintik vagy módosítják a közös szabályok hatályát.

                                 —

                                 Az Európai Parlament és a Tanács 2001. szeptember 27-i 2001/77/EK irányelve a belső villamosenergia-piacon a megújuló energiaforrásokból előállított villamos energia támogatásáról (HL L 283., 2001.10.27., 33. o.).

                                 —

                                 Az Európai Parlament és a Tanács 2003. május 8-i 2003/30/EK irányelve a közlekedési ágazatban a bioüzemanyagok, illetve más megújuló üzemanyagok használatának előmozdításáról (HL L 123., 2003.5.17., 42. o.).

                                 —

                                 Az Európai Parlament és a Tanács 2009. április 23-i 2009/28/EK irányelve a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről (HL L 140., 2009.6.5., 16. o.).

                     4.

                     Az Európai Unió tagállamai által a Szerződésekkel összhangban az Unióra ruházott hatáskörök gyakorlása természetéből adódóan folyamatosan változik. Az Unió ezért fenntartja a nyilatkozat módosításának jogát.

         A Nemzetközi Megújulóenergia-ügynökség (IRENA) alapokmánya
         Ezen alapokmány SZERZŐDŐ FELEI,
         AZZAL AZ ÓHAJJAL, hogy a fenntartható fejlődés érdekében előmozdítsák a megújuló energiaforrások széles körű alkalmazását és térnyerését,
         ABBÉLI MEGGYŐZŐDÉSÜKTŐL VEZÉRELVE, hogy a megújuló energiaforrások hatalmas lehetőséget jelentenek az energiabiztonság és az ingadozó energiaárak problémájának kezelésére és fokozatos enyhítésére,
         MEGGYŐZŐDVE arról, hogy a megújuló energiaforrások kiemelkedő szerepet játszhatnak a légkörben található üvegházhatást okozó gázok koncentrációjának csökkentésében és így hozzájárulhatnak az éghajlati rendszer stabilizálásához, továbbá lehetővé tehetik, hogy az alacsony szén-dioxid-kibocsátású gazdaság felé való átalakulás fenntartható, biztonságos módon és zökkenőmentesen menjen végbe,
         AZZAL AZ ÓHAJJAL, hogy fokozzák azt a pozitív hatást, amelyet a megújuló energiaforrásokat hasznosító technológiák gyakorolhatnak a fenntartható gazdasági növekedés és a munkahelyteremtés ösztönzésére,
         AZON KIEMELKEDŐ LEHETŐSÉG ÁLTAL ÖSZTÖNÖZVE, hogy a megújuló energiaforrások révén különösen a fejlődő országok decentralizált hozzáférést, az elszigetelt, illetve távoli térségek vagy szigetek pedig egyáltalában hozzáférést nyerhetnek az energiához,
         AGGÁLYOSNAK TARTVA azon negatív hatásokat, amelyeket a fosszilis tüzelőanyagok használata és a hagyományos biomassza rossz hatásfokú felhasználása gyakorol az egészségre,
         MEGGYŐZŐDVE arról, hogy a megújuló energiaforrások nagyobb energiahatékonysággal kombinálva egyre nagyobb mértékben képesek fedezni a globális energiaszükséglet terén az elkövetkező évtizedekben várható és meredek ütemben növekvő igényt,
         MEGERŐSÍTVE azon óhajukat, hogy létrehozzanak egy olyan, a megújuló energiaforrásokkal foglalkozó nemzetközi szervezetet, amelynek feladata, hogy megkönnyítse az együttműködést tagjai között és mindeközben szoros együttműködésben dolgozzon az olyan már létező szervezetekkel, amelyek elősegítik a megújuló energiaforrások használatát,
         MEGÁLLAPODTAK A KÖVETKEZŐKBEN:

            I.   cikk

            Az ügynökség létrehozása

                     A.

                     Ezen alapokmány szerződő felei létrehozzák a Nemzetközi Megújulóenergia-ügynökséget (a továbbiakban: az Ügynökség) az alábbi feltételek mellett:

                     B.

                     Az Ügynökség a tagok közötti egyenlőség elvén alapul és tevékenységei végrehajtása során tiszteletben tartja a tagok szuverenitását és hatásköreit.

            II.   cikk

            Célok

         Az Ügynökség elősegíti a megújuló energiaforrások valamennyi formájának széles körű alkalmazását és térnyerését, figyelemmel az alábbiakra:

                     a)

                     az energiahatékonysági és megújulóenergia-politikai intézkedések összehangolt alkalmazásából eredő nemzeti és hazai prioritások és előnyök; valamint

                     b)

                     a megújuló energiaforrások szerepe a természeti környezet megőrzésében a természetes erőforrásokra gyakorolt nyomás, az erdőirtás és különösen a trópusi erdőkitermelés, az elsivatagosodás és a biológiai sokféleség pusztulásának mérséklése által; az éghajlat védelmében; a szegénység elleni küzdelmet és a fenntartható fejlődést is számba véve a gazdasági növekedésben és a társadalmi kohézióban; az energiához való hozzáférés és az energiaellátás biztonságának javításában; valamint a regionális fejlődésben és a nemzedékeken átívelő felelősségtudat kialakításában.

            III.   cikk

            Fogalommeghatározások

         Ezen alapokmány alkalmazásában „megújuló energiaforrás” minden megújuló forrásból, fenntartható módon előállított energiaforrás, így többek között:

                     1.

                     a bioenergia;

                     2.

                     a geotermikus energia;

                     3.

                     a vízenergia;

                     4.

                     az óceánenergia, amely magában foglalja többek között az árapály-energiát, a hullámenergiát és az óceánból nyert hőenergiát;

                     5.

                     a napenergia; valamint

                     6.

                     a szélenergia.

            IV.   cikk

            Tevékenységek

                     A.

                     A megújuló energiák szakterületének kiválósági központjaként és e terület előmozdítójaként és katalizátoraként működő Ügynökség, amelynek célja, hogy tapasztalataival segítséget nyújtson a gyakorlati alkalmazások és szakpolitikák terén, továbbá, hogy támogatást nyújtson a megújuló energiaforrásokkal kapcsolatos összes témával kapcsolatosan, illetve hogy segítsen az országoknak részesülni az ismeretszerzés révén elért előrelépés előnyeiből, a tudásmegosztásból és a technológiák átadásából, az alábbi tevékenységeket látja el:

                                 1.

                                 Az Ügynökség elsődleges feladata, hogy tagjai hasznára válva:

                                             a)

                                             elemezze, felülvizsgálja és – a tagok szakpolitikáival szemben támasztott kötelezettségek terhe nélkül – rendszerezze a megújuló energiaforrások terén jelenleg használatos gyakorlatokat, beleértve a politikai eszközöket, ösztönzőket, beruházási mechanizmusokat, a bevált módszereket, az elérhető technológiákat, az integrált rendszereket és berendezéseket, illetve a sikerhez vagy kudarchoz vezető tényezőket;

                                             b)

                                             a megújuló energiaforrások terén és más releváns területeken párbeszédet alakítson ki kormányzati és nem kormányzati szervezetekkel és hálózatokkal, továbbá biztosítsa a velük való interakciót;

                                             c)

                                             a tagok kérésére és egyedi szükségleteiket figyelembe véve szakpolitikai tanácsadást és segítségnyújtást biztosítson, továbbá, hogy ösztönözze a megújuló energiaforrásokról folytatott nemzetközi párbeszédet, illetve e terület keretfeltételeinek kialakítását;

                                             d)

                                             javítson a témába vágó ismeretek és technológia átadásán és ösztönözze a tagállamokbeli helyi kapacitás- és kompetenciabázis kiépítését, beleértve a szükséges kapcsolódási pontok kialakítását;

                                             e)

                                             segítsen tagjainak a kapacitás kiépítésében, többek között oktatási és szakképzési tevékenységek nyújtásával;

                                             f)

                                             a tagok kérésére tanácsadást biztosítson a megújuló energiaforrások finanszírozása terén és támogatást nyújtson az ehhez kapcsolódó mechanizmusok alkalmazásában;

                                             g)

                                             ösztönözze és bátorítsa a kutatást, beleértve a társadalmi-gazdasági témában végzett kutatásokat, és támogassa a kutatási hálózatokat, közös kutatásokat, illetve a technológiák kifejlesztését és meghonosítását; illetve

                                             h)

                                             a témához kapcsolódó fórumokon való aktív részvétel következtében szilárd alapokon nyugvó tájékoztatást nyújtson a megújuló energiaforrásokkal kapcsolatos nemzeti és nemzetközi műszaki szabványok kialakításával és meghonosításával kapcsolatosan.

                                 2.

                                 Az Ügynökség feladata ezenkívül, hogy tájékoztatást nyújtson a megújuló energiában rejlő lehetőségekről és előnyökről, és fokozottan tudatosítsa azokat a lakosságban.

                     B.

                     Tevékenységei végrehajtása során, az Ügynökség:

                                 1.

                                 az Egyesült Nemzetek Szervezetének a béke és a nemzetközi együttműködés előmozdítására vonatkozó céljaival és alapelveivel, továbbá a fenntartható fejlődés előmozdítására vonatkozó politikai irányelveivel összhangban jár el;

                                 2.

                                 forrásai elosztásakor ügyel arra, hogy biztosítsa azok hatékony felhasználását azzal a céllal, hogy minden célkitűzést megfelelően figyelembe vegyen, és hogy úgy végezze tevékenységeit, hogy tagjai számára és a világ minden területén a lehető legnagyobb hasznot hozza, gondolva mindeközben a fejlődő országok, a távoli és elszigetelt térségek és a szigetek speciális szükségleteire;

                                 3.

                                 a meglévő intézetekkel és intézményekkel szorosan együttműködik, továbbá kölcsönösen előnyös kapcsolatok kialakítására törekszik velük annak érdekében, hogy elkerülhetővé váljon a munkafeladatok felesleges megkettőzése, és hogy építhessen a megújuló energiaforrások használatának előmozdítását célul kitűző kormányok, egyéb szervezetek és ügynökségek erőforrásaira és folyamatban lévő tevékenységeire, továbbá, hogy azokat hatékonyan tudja felhasználni.

                     C.

                     Az Ügynökség

                                 1.

                                 tevékenységeiről éves jelentést nyújt be a tagoknak;

                                 2.

                                 a szakpolitikai tanácsadást követően arról tájékoztatja a tagokat; illetve

                                 3.

                                 tájékoztatja a tagokat az ezen a területen tevékenykedő nemzetközi szervezetekkel folytatott konzultációról és együttműködésről, illetve azok munkájáról.

            V.   cikk

            Munkaprogram és projektek

                     A.

                     Az Ügynökség tevékenységét a titkárság által készített, a tanács által megvizsgált és a közgyűlés által elfogadott éves munkaprogram alapján végzi.

                     B.

                     Az Ügynökség a munkaprogramban foglaltakon kívül és a tagokkal történő konzultációt követően, illetve egyet nem értés esetén a közgyűlés belegyezésével, az Ügynökség nem pénzügyi forrásainak rendelkezésre állásától függően végrehajthat olyan projekteket, amelyeket a tagok kezdeményeznek és finanszíroznak.

            VI.   cikk

            Tagság

                     A.

                     Az Ügynökségnek tagja lehet minden olyan állam, amely tagja az Egyesült Nemzetek Szervezetének, vagy minden olyan regionális kormányközi gazdasági integrációs szervezet, amelynek szándékában áll és amely képes az ebben az alapokmányban megállapított célokkal és tevékenységekkel összhangban cselekedni. Egy regionális kormányközi gazdasági integrációs szervezet akkor lehet tagja az Ügynökségnek, ha az olyan szuverén államokból áll, amelyek legalább egyike tagja az Ügynökségnek, és amelyre tagállamai az Ügynökség hatáskörébe eső legalább egy ügy tekintetében átruházták hatáskörüket.

                     B.

                     Az ilyen államok és regionális kormányközi gazdasági integrációs szervezetek:

                                 1.

                                 az alapokmány aláírását és az alapokmány megerősítéséről szóló okirat letétbe helyezését követően az Ügynökség alapító tagjává válnak;

                                 2.

                                 csatlakozási kérelmük elfogadását követően a csatlakozási okirat letétbe helyezésével az Ügynökség egyéb tagjává válnak. A tagság akkor tekinthető elfogadottnak, amennyiben a tagok a kérelem kézhezvételét követő három hónapon belül nem élnek kifogással. Egyet nem értés esetén a közgyűlés dönt a kérelemről a IX. cikk H. pontjának 1. alpontjával összhangban.

                     C.

                     A regionális kormányközi gazdasági integrációs szervezetek esetében a szervezet és tagállamai kötelesek megállapodni az ezen alapokmány szerinti kötelezettségek teljesítését illető egyedi felelősségükről. A szervezet és tagállamai nem gyakorolhatják egyidejűleg az ezen alapokmány szerinti jogaikat, beleértve a szavazati jogot. A fent hivatkozott szervezetek a megerősítésről szóló vagy csatlakozási okirataikban nyilatkoznak arról, hogy meddig terjed a hatáskörük az alapokmányban szabályozott ügyek tekintetében. E szervezetek a letéteményes kormányt a hatáskörük mértékében bekövetkező bárminemű jelentős változásról is tájékoztatják. A hatáskörükbe tartózó ügyekről történő szavazás esetén a regionális kormányközi gazdasági integrációs szervezetek annyi szavazatot adhatnak le, mint ahány szavazat összesen adható azon tagállamaiknak, amelyek szintén tagjai az Ügynökségnek.

            VII.   cikk

            Megfigyelők

                     A.

                     Megfigyelői státust a közgyűlés ítélhet oda:

                                 1.

                                 olyan kormányközi és nem kormányzati szervezeteknek, amelyek a megújuló energiaforrások területén tevékenykednek;

                                 2.

                                 olyan aláíróknak, amelyek nem erősítették meg az alapokmányt; illetve

                                 3.

                                 olyan kérelmezőknek, amelyek csatlakozási kérelmét a VI. cikk B. pontjának 2. alpontjával összhangban jóváhagyták.

                     B.

                     A megfigyelők részt vehetnek a közgyűlés és kisegítő szervei nyilvános ülésein, de szavazati joggal nem rendelkeznek.

            VIII.   cikk

            Szervek

                     A.

                     Az Ügynökség fő szerveiként ezennel létrejön:

                                 1.

                                 a közgyűlés;

                                 2.

                                 a tanács; valamint

                                 3.

                                 a titkárság.

                     B.

                     A közgyűlés, továbbá a közgyűlés beleegyezésével a tanács amennyiben ezen alapokmánnyal összefüggő feladataik ellátáshoz szükségesnek véli, létrehozhat kisegítő szerveket.

            IX.   cikk

            A közgyűlés

                     A.

                                 1.

                                 Az Ügynökség legfőbb szerve a közgyűlés.

                                 2.

                                 A közgyűlés ezen alapokmány hatáskörébe tartozó, illetve ezen alapokmánnyal létrehozott bármely szerv hatáskörével és feladataival kapcsolatos bármely témát megvitathat.

                                 3.

                                 A közgyűlés bármely ilyen ügy kapcsán:

                                             a)

                                             határozatot hozhat, illetve ajánlásokat tehet bármely ilyen szervnek; illetve

                                             b)

                                             kérésükre ajánlásokat tehet az Ügynökség tagjai számára.

                                 4.

                                 A közgyűlés jogában áll továbbá, hogy megvizsgálásra ügyeket javasoljon a tanácsnak, és hogy felkérje a tanácsot és a titkárságot arra, hogy jelentést tegyenek bármely, az Ügynökség működésével kapcsolatos ügyben.

                     B.

                     A közgyűlést az Ügynökség tagjai alkotják. A közgyűlés rendes üléseit évente egyszer tartja, hacsak erről másként nem határoz.

                     C.

                     A közgyűlésben minden tagnak egy képviselője vesz részt. A képviselőket kísérhetik póttagok és tanácsadók. A küldöttség részvételének költségét az adott tag fedezi.

                     D.

                     A közgyűlés ülései az Ügynökség székhelyén kerülnek megrendezésre, hacsak erről a közgyűlés másként nem határoz.

                     E.

                     A közgyűlés minden egyes rendes ülés kezdetén elnököt, illetve szükség szerint egyéb tisztviselőket választ, figyelembe véve a méltányos földrajzi képviselet elvét. Az elnök és a tisztviselők a következő évi rendes ülésszakig maradnak hivatalban, amikor is új elnököt és tisztviselőket választanak. A közgyűlés az alapokmánnyal összhangban elfogadja eljárási szabályzatát.

                     F.

                     A VI. cikk C. pontjában megfogalmazott feltételektől függően az Ügynökség minden tagja egy szavazattal rendelkezik a közgyűlésben. A közgyűlés eljárási kérdésekben a jelen levő és szavazó tagok szavazatainak egyszerű többségével hoz határozatot. A lényegi kérdésekre vonatkozó határozatokat a jelen levő tagok konszenzussal hozzák meg. Amenyiben nem jön létre konszenzus, de legfeljebb két tagnak van ellenvetése, a konszenzus elértnek tekintendő, hacsak az alapokmány erről másképp nem rendelkezik. Amennyiben kétség merül fel annak kapcsán, hogy egy kérdés lényegi vagy sem, a felmerülő kérdés lényeginek tekintendő, hacsak a közgyűlés a jelen levő tagok konszenzusával másképp nem határoz, mely konszenzus akkor is elértnek tekintendő, ha legfeljebb két tag emelt kifogást. A közgyűlés határozatképes, amennyiben tagjainak többsége jelen van.

                     G.

                     A közgyűlés jelen levő tagjainak konszenzusával:

                                 1.

                                 választja meg a tanács tagjait;

                                 2.

                                 fogadja el rendes ülésein a tanács által előterjesztett Ügynökségi költségvetést és munkaprogramot, és jogában áll határozni az Ügynökség költségvetésének és munkaprogramjának módosításairól;

                                 3.

                                 határoz az Ügynökség pénzügyi politikájának, pénzügyi szabályainak és egyéb pénzügyi kérdéseinek felülvizsgálatáról, továbbá választja meg a könyvvizsgálót;

                                 4.

                                 hagyja jóvá ezen alapokmány módosításait;

                                 5.

                                 határoz a kisegítő szervek létrehozásáról és hagyja jóvá hatásköreiket; illetve

                                 6.

                                 a XVII. cikk A. pontjával összhangban határoz a szavazás engedélyezéséről.

                     H.

                     A közgyűlés a jelen levő tagok konszenzusával dönt a következőkről (mely konszenzus elértnek tekintendő, ha legfeljebb csak két tag emelt kifogást):

                                 1.

                                 szükség szerint határoz a csatlakozási kérelmekről;

                                 2.

                                 jóváhagyja a közgyűlés és a tanács eljárási szabályait, amelyeket ez utóbbi terjeszt elő;

                                 3.

                                 elfogadja az éves jelentést és más jelentéseket;

                                 4.

                                 jóváhagyja az ezen alapokmány hatáskörébe tartozó bármely kérdés, ügy vagy téma kapcsán kötött megállapodásokat; illetve

                                 5.

                                 a tagok véleménykülönbsége esetén határoz az egyéb projektekről az V. cikk B. pontjával összhangban.

                     I.

                     A közgyűlés a jelen levő tagok konszenzusával vagy, amennyiben nem jön létre konszenzus, a jelen levő és szavazó tagok szavazatának kétharmados többségével kijelöli az Ügynökség és a titkárság főigazgatójának (a továbbiakban: főigazgató) a székhelyét.

                     J.

                     A közgyűlés első ülésén adott esetben megvizsgál és jóváhagy minden, az előkészítő bizottság által elkészített határozatot, megállapodástervezetet, rendelkezést és iránymutatást a IX. cikk F–I. pontjában az adott ügy kapcsán előírt szavazási eljárással összhangban.

            X.   cikk

            A tanács

                     A.

                     A tanács az Ügynökség tagjainak legalább 11 és legfeljebb 21 képviselőjéből áll, a képviselőket a közgyűlés választja meg. A képviselők 11 és 21 közötti tényleges száma az Ügynökség tagszámának felfelé kerekített egyharmada, ahol az Ügynökségi tagok száma a mindenkori tanács tagjainak megválasztásakor számlált tagszám. A tanács tagjai a közgyűlés eljárási szabályaiban lefektetetteknek megfelelően rotációs alapon kerülnek kiválasztásra, figyelembe véve a fejlődő és a fejlett országok részvételének hatékonyságát, a földrajzi megoszlás méltányosságát és a tanács munkájának hatékonyságát. A tanács tagjait kétéves időtartamra választják.

                     B.

                     A tanács félévente ülésezik az Ügynökség székhelyén, hacsak erről a tanács másként nem határoz.

                     C.

                     A tanács minden egyes ülés kezdetén elnököt, illetve szükség szerint egyéb tisztviselőket választ tagjai közül, akik megbízatása a következő ülésig tart. A tanácsnak jogában áll eljárási szabályait kidolgozni. Az eljárási szabályokat a közgyűlés elé terjeszti jóváhagyásra.

                     D.

                     A tanács minden egyes tagja egy szavazattal rendelkezik. A tanács eljárási kérdésekben tagjai szavazatainak egyszerű többségével hoz határozatot. Lényegi kérdésekben a tagok szavazatainak kétharmados többsége szükséges. Amenyiben kétség merül fel annak kapcsán, hogy egy kérdés lényegi vagy sem, a felmerülő kérdés lényeginek tekintendő, hacsak a tanács tagjai kétharmados többséggel másképp nem határoznak.

                     E.

                     A tanács felelősséggel és beszámolási kötelezettséggel tartozik a közgyűlésnek. A tanács köteles ellátni ezen alapokmány keretében rábízott jogköröket és feladatokat, továbbá a közgyűlés által ráruházott feladatokat. Ezen feladatok és jogkörök ellátása során a tanács a közgyűlés határozataival összhangban és ajánlásainak kellő figyelembevételével cselekszik, és biztosítja azok szabályszerű és folyamatos végrehajtását.

                     F.

                     A tanács:

                                 1.

                                 elősegíti a tagjai közötti konzultációt és együttműködést;

                                 2.

                                 megvizsgálja és a közgyűlés elé terjeszti az Ügynökség munkaprogramjának és költségvetésének tervezetét;

                                 3.

                                 jóváhagyja a közgyűlés üléseivel kapcsolatos előkészületeket, beleértve a napirendtervezet előkészítését;

                                 4.

                                 megvizsgálja és a közgyűlés elé terjeszti az Ügynökség tevékenységiről szóló éves jelentéstervezetet és egyéb, a titkárság által ezen alapokmány XI. cikke E. pontjának 3. alpontjával összhangban készített jelentéseket;

                                 5.

                                 elkészít bármely más, a közgyűlés által kért jelentést;

                                 6.

                                 a közgyűlés előzetes jóváhagyásával megállapodásokat vagy egyezségeket köt az Ügynökség nevében államokkal, nemzetközi szervezetekkel és nemzetközi ügynökségekkel;

                                 7.

                                 konkretizálja a közgyűlés által elfogadott munkaprogramot oly módon, hogy azt a titkárság – az elfogadott költségvetési kereteken belül – végre tudja hajtani;

                                 8.

                                 jogában áll a közgyűléshez fordulni és vizsgálatra ügyeket javasolni; illetve

                                 9.

                                 amennyiben szükséges, kisegítő szerveket hoz létre a VIII. cikk B. pontjával összhangban és dönt azok hatásköréről és megbízatásának időtartamáról.

            XI.   cikk

            A titkárság

                     A.

                     A titkárság segíti a közgyűlést, a tanácsot és azok kisegítő szerveit feladataik végrehajtásában. Ellátja továbbá ezen alapokmány keretében rábízott, továbbá a közgyűlés és a tanács által ráruházott feladatokat.

                     B.

                     A titkárság élén a szervezet fő igazgatási tisztviselője, a főigazgató áll és szükség szerint további személyi állomány tartozik hozzá. A főigazgatót a tanács ajánlása alapján a közgyűlés nevezi ki négyéves időszakra, mely időszak egy alkalommal további négy évre meghosszabbítható.

                     C.

                     A főigazgató a közgyűlésnek és a tanácsnak tartozik felelősséggel, többek között a személyi állomány kinevezése és a titkárság megszervezése és működése tekintetében. A személyi állomány alkalmazásának, valamint a szolgálati feltételek meghatározásának legfőbb szempontja a hatékonyság, alkalmasság és az integritás legmagasabb szintjének biztosítása. Kellő figyelmet kell fordítani arra, hogy a személyi állomány tagjait elsősorban a tagállamokból, továbbá földrajzilag minél szélesebb körből válasszák ki, különös figyelemmel a fejlődő országok megfelelő képviseletére és a nemek egyensúlyának biztosítására.
                     A költségvetés elkészítése folyamán a személyi állomány kiválasztására javasolt eljárás alapját az az elv képezi, hogy a titkárság felelősségi köreinek megfelelő ellátásához szükséges minimális szint biztosítva legyen.

                     D.

                     A főigazgató vagy az általa kijelölt képviselő szavazati jog nélkül részt vesz a közgyűlés és a tanács minden ülésén.

                     E.

                     A titkárság:

                                 1.

                                 elkészíti és a tanács elé terjeszti az Ügynökség munkaprogramjának és költségvetésének tervezetét;

                                 2.

                                 végrehajtja az Ügynökség munkaprogramját és határozatait;

                                 3.

                                 elkészíti és a tanács elé terjeszti az Ügynökség tevékenységeire vonatkozó éves jelentéstervezetet és bármely más, a közgyűlés és a tanács által kért jelentést;

                                 4.

                                 segítséget nyújt adminisztrációs és technikai kérdésekben a közgyűlésnek, a tanácsnak és azok kisegítő szerveinek;

                                 5.

                                 elősegíti a kommunikációt az Ügynökség és tagjai között; illetve

                                 6.

                                 az Ügynökség tagjai részére nyújtott szakpolitikai tanácsadást követően közzéteszi annak következtetéseit a IV. cikk C. pontjának 2. alpontjával összhangban, továbbá a közgyűlés és a tanács minden egyes ülése alkalmával jelentést nyújt be szakpolitikai tanácsadásairól. A tanács elé terjesztett jelentés beszámol továbbá az éves munkaprogram végrehajtása terén nyújtani tervezett szakpolitikai tanácsadásról is.

                     F.

                     Kötelezettségeik teljesítése során a főigazgató és a személyi állomány többi tagja nem kérhet, és nem fogadhat el utasítást semmilyen kormánytól vagy bármely egyéb, az Ügynökségen kívüli forrástól. Tartózkodnak továbbá minden olyan tevékenységtől, amely rossz fényt vethet nemzetközi tisztviselői helyzetükre, melynek megfelelően csak a közgyűlés és a tanács felé tartoznak felelősséggel. A tagok kötelesek tiszteletben tartani a főigazgató és az egyéb tagok kötelezettségeinek kizárólagosan nemzetközi jellegét, és feladataik ellátásával összefüggésben nem törekedhetnek befolyásolásukra.

            XII.   cikk

            Költségvetés

                     A.

                     Az Ügynökség költségvetésének finanszírozási forrása:

                                 1.

                                 az Egyesült Nemzetek hozzájárulási skálája alapján az Ügynökség által meghatározott, a tagok által fizetendő kötelező hozzájárulás;

                                 2.

                                 az önkéntes hozzájárulások; illetve

                                 3.

                                 egyéb lehetséges források

                           a közgyűlés által az ezen alapokmány IX. cikkének G. pontjában meghatározottak szerint konszenzussal elfogadandó pénzügyi szabályokkal összhangban. A pénzügyi szabályok és a költségvetés biztosítja az Ügynökség szilárd pénzügyi alapjait és teszi lehetővé az Ügynökség munkaprogramjában meghatározott tevékenységek hatékony végrehajtását. A kötelező hozzájárulások a fő tevékenységeket és az adminisztratív költségeket fogják fedezni.

                     B.

                     Az Ügynökség költségvetés-tervezetét a titkárság készíti el, majd a tanács elé terjeszti vizsgálatra. A tanács ezt követően jóváhagyásra vonatkozó ajánlással továbbküldi a közgyűlésnek vagy visszaküldi a titkárságnak felülvizsgálatra és újbóli előterjesztésre.

                     C.

                     A közgyűlés külső könyvvizsgálót nevez ki négyéves időtartamra; a könyvvizsgáló újraválasztható. Az első könyvvizsgáló két évig marad hivatalban. A könyvvizsgáló megvizsgálja az Ügynökség pénzügyi beszámolóit és amennyiben szükségesnek tartja, észrevételeket és javaslatokat fogalmaz meg az igazgatás és a belső pénzügyi ellenőrzés hatékonyságát érintően.

            XIII.   cikk

            Jogi személyiség, kiváltságok és mentességek

                     A.

                     Az Ügynökség nemzetközi jogi személyiséggel rendelkezik. Az Ügynökség a tagországok területén, azok nemzeti jogszabályaitól függően olyan mértékű nemzeti jogképességgel rendelkezik, amely feladatai ellátásához és céljai megvalósításához szükséges.

                     B.

                     A kiváltságokról és mentességekről a tagok külön megállapodásban rendelkeznek.

            XIV.   cikk

            Más szervezetekkel fenntartott kapcsolatok

         A tanácsnak a közgyűlés jóváhagyásával jogában áll az Ügynökség nevében olyan egyezményeket kötni, amelyek megfelelő kapcsolatok kiépítésére irányulnak az Egyesült Nemzetek Szervezetével és egyéb olyan szervezetekkel, amelyek munkája kapcsolódik az Ügynökséghez. Ezen alapokmány rendelkezései nem érintik a tagok más létező nemzetközi szerződésből származó jogait és kötelezettségeit.

            XV.   cikk

            Módosítások, kilépés és felülvizsgálat

                     A.

                     Bármely tag javaslatot tehet ezen alapokmány módosítására. A főigazgató a javasolt módosításokról hiteles másolatokat készít és azokról minden tagot tájékoztat legalább kilenc nappal azelőtt, hogy a közgyűlés azokat megvizsgálná.

                     B.

                     A módosítások minden tag számára hatályba lépnek:

                                 1.

                                 amint a közgyűlés azokat a tanács által minden egyes javasolt módosítás kapcsán benyújtott észrevétel vizsgálatát követően jóváhagyja; illetve

                                 2.

                                 amint a tagok azokat magukra nézve kötelezőnek ismerik el saját alkotmányos eljárásaikkal összhangban. A tagok a megfelelő okiratnak a XX. cikk A. pontjában említett letéteményesnél való letétbe helyezésével juttatják kifejezésre azon beleegyezésüket, hogy magukra nézve kötelezőnek tekintik a módosításokat.

                     C.

                     Ezen alapokmánynak a XIX. cikk D. pontjával összhangban történő hatálybalépése napjától számított ötödik évet követően a tagok bármikor kiléphetnek az Ügynökségből a XX. cikk A. pontjában említett letéteményesnek átadott írásbeli értesítéssel, amelyről a letéteményes azonnal értesíti a tanácsot és a tagokat.

                     D.

                     A kilépés annak az évnek a végén lép hatályba, amikor a kilépési szándékot jelezték. Egy tagnak az Ügynökségből történő kilépése nem érinti sem az V. cikk B. pontjában lefektetett szerződéses kötelezettségeit, sem az arra az évre vonatkozó pénzügyi kötelezettségeit, melyben kilép a szervezetből.

            XVI.   cikk

            Vitarendezés

                     A.

                     A tagok minden, az ennek az alapokmánynak az értelmezéséből vagy alkalmazásából eredő vitát az Egyesült Nemzetek Szervezete Alapokmánya 2. cikkének (3) bekezdésével összhangban, békés eszközökkel rendeznek, és ennek céljából az Egyesült Nemzetek Szervezete Alapokmánya 33. cikkének (1) bekezdésében foglalt eszközökkel való rendezésre törekednek.

                     B.

                     A tanács bármely általa szükségesnek tartott eszközzel hozzájárulhat a vitarendezéshez, beleértve a jószolgálati missziót, a tagok vitára való összehívását, hogy megkezdjék az általuk választott vitarendezési eljárást, továbbá határidő kitűzését bármely elfogadott eljárás végrehajtására.

            XVII.   cikk

            A jogok ideiglenes felfüggesztése

                     A.

                     Az a tag, amely elmaradásban van az Ügynökségnek fizetendő pénzügyi hozzájárulással, nem szavazhat, amennyiben az elmaradás mértéke eléri vagy meghaladja az előző két évre számított hozzájárulások összegét. Mindazonáltal a közgyűlés engedélyezheti a tag számára a szavazást, amennyiben meggyőződik arról, hogy a nem fizetés a tag által nem befolyásolható körülmények következménye.

                     B.

                     A jelen levő és szavazó tagok szavazatának kétharmados többségével és a tanács ajánlására dönthet úgy a közgyűlés, hogy felfüggeszti annak a tagnak a kiváltságait és tagsági jogát, amely folyamatosan megsérti ezen alapokmány, vagy ezen alapokmány értelmében kötött bármely megállapodás rendelkezéseit.

            XVIII.   cikk

            Az Ügynökség székhelye

         Az Ügynökség székhelyét a közgyűlés jelöli ki első ülésén.

            XIX.   cikk

            Aláírás, megerősítés, hatálybalépés és csatlakozás

                     A.

                     Az alapítókonferencia során ezen alapokmány aláírására lehetősége van minden olyan államnak, amely tagja az Egyesült Nemzetek Szervezetének, továbbá minden, a VI. cikk A. pontjában meghatározott regionális kormányközi gazdasági integrációs szervezetnek. Az aláírásra mindaddig lehetőség van, amíg ezen alapokmány hatályba nem lép.

                     B.

                     Azon államok és a VI. cikk A. pontjában meghatározott regionális kormányközi gazdasági integrációs szervezetek, amelyek nem írták alá az alapokmányt, azt követően csatlakozhatnak ezen alapokmányhoz, hogy a közgyűlés a VI. cikk B. pontjának 2. alpontjával összhangban jóváhagyta csatlakozási kérelmüket.

                     C.

                     A tagok azáltal ismerik el magukra nézve kötelezőnek ezen alapokmányt, hogy az annak megerősítéséről szóló okiratot vagy a csatlakozási okiratot letétbe helyezik a letéteményesnél. Ezen alapokmány megerősítését vagy ezen alapokmányhoz történő csatlakozást a tagok saját alkotmányos eljárásaikkal összhangban hajtják végre.

                     D.

                     Ezen alapokmány a megerősítéséről szóló huszonötödik okirat letétbe helyezését követő harmincadik napon lép hatályba.

                     E.

                     Azon államok és regionális kormányközi gazdasági integrációs szervezetek számára, amelyek ezen alapokmány hatálybalépését követően letétbe helyeztek a megerősítésről szóló vagy csatlakozási okiratot, ezen alapokmány az adott okirat letétbe helyezését követő harmincadik napon lép hatályba.

                     F.

                     Az alapokmány rendelkezéseire vonatkozóan fenntartással nem élhetnek.

            XX.   cikk

            Letétbe helyezés, bejegyzés, hiteles szöveg

                     A.

                     Ezen alapokmány, illetve a megerősítéséről szóló okirat és a csatlakozási okirat letéteményese a Németországi Szövetségi Köztársaság kormánya.

                     B.

                     Ezen alapokmányt a letéteményes kormány jegyezteti be az Egyesült Nemzetek Alapokmányának 102. cikke szerint.

                     C.

                     Ezen alapokmányt, mely angol nyelven készült, a letéteményes kormány irattárában helyezik letétbe.

                     D.

                     A letéteményes kormány ezen alapokmány hitelesített másolatait eljuttatja azon államok kormányaihoz és regionális kormányközi gazdasági integrációs szervezetekhez, amelyek aláírták az alapokmányt, vagy amelyek csatlakozási kérelmét a VI. cikk B. pontjának 2. alpontjával összhangban jóváhagyták.

                     E.

                     A letéteményes kormány haladéktalanul értesíti ezen alapokmány aláíróit bármely megerősítő okirat letétbe helyezésének, illetve az alapokmány hatálybalépésének dátumáról.

                     F.

                     A letéteményes kormány haladéktalanul értesíti ezen alapokmány aláíróit és az Ügynökség tagjait, amennyiben valamely állam vagy regionális kormányközi gazdasági integrációs szervezet az Ügynökség tagjává válik.

                     G.

                     A letéteményes kormány az új csatlakozási kérelmeket haladéktalanul megküldi véleményezésre az Ügynökség tagjainak a VI. cikk B. pontjának 2. alpontjával összhangban.

            FENTIEK HITELÉÜL, az alulírott, erre kellően feljogosított meghatalmazottak aláírták ezen alapokmányt.
            Kelt Bonnban, 2009. január 26-án, egy eredeti példányban, angol nyelven.


title: Az Európai Parlament (EU) 2015/1698 határozata (2015. április 29.) az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/384

      AZ EURÓPAI PARLAMENT (EU) 2015/1698 HATÁROZATA
      (2015. április 29.)
      az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8-0049/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4), és különösen annak 209. cikkére,

                  —

                  tekintettel az Üzemanyagcella- és Hidrogéntechnológiai Közös Vállalkozás létrehozásáról szóló, 2008. május 30-i 521/2008/EK tanácsi rendeletre (5),

                  —

                  tekintettel a második üzemanyagcella- és hidrogéntechnológiai közös vállalkozás létrehozásáról szóló, 2014. május 6-i 559/2014/EU tanácsi rendeletre (6), és különösen annak 1. cikke (2) bekezdésére, valamint 12. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

                  —

                  tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (8),

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0112/2015),

         1.

            jóváhagyja az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó elszámolásának lezárását;

         2.

            utasítja elnökét, hogy továbbítsa ezt a határozatot a Második Üzemanyagcella- és Hidrogéntechnológiai Közös Vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 452., 2014.12.16., 67. o.

         (2)  HL C 452., 2014.12.16., 68. o.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 153., 2008.6.12., 1. o.

         (6)  HL L 169., 2014.6.7., 108. o.

         (7)  HL L 357., 2002.12.31., 72. o.

         (8)  HL L 38., 2014.2.7., 2. o.


title: A Tanács (KKBP) 2017/350 határozata (2017. február 27.) a Fehéroroszországgal szembeni korlátozó intézkedésekről szóló 2012/642/KKBP határozat módosításáról

text:
               28.2.2017

               HU

               Az Európai Unió Hivatalos Lapja

               L 50/81

         A TANÁCS (KKBP) 2017/350 HATÁROZATA
   (2017. február 27.)
   a Fehéroroszországgal szembeni korlátozó intézkedésekről szóló 2012/642/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. október 15-én elfogadta a 2012/642/KKBP határozatot (1).

               (2)

               A 2012/642/KKBP határozat felülvizsgálata alapján a Fehéroroszországgal szembeni korlátozó intézkedéseket 2018. február 28-ig meg kell hosszabbítani.

               (3)

               Ezen túlmenően a Tanács megállapodott arról, hogy a tagállamok az engedélyezésre vonatkozó, alkalmazandó rendelkezésekkel összhangban engedélyezhetik a biatlonfelszerelések Fehéroroszországba irányuló kivitelét.

               (4)

               A 2012/642/KKBP határozatot ezért ennek megfelelően módosítani kell.

               (5)

               Az e határozatban előírt intézkedések érvényesülésének biztosítása érdekében e határozatnak haladéktalanul hatályba kell lépnie,

         ELFOGADTA EZT A HATÁROZATOT:
   1. cikk
   A 2012/642/KKBP határozat a következőképpen módosul:

               1.

               a 2. cikk a következő bekezdéssel egészül ki:
               „(3)   Az 1. cikk nem alkalmazandó a Nemzetközi Biatlonszövetség rendezvény- és versenyszabályzatában meghatározott előírásoknak megfelelő biatlonfelszerelésekre.”;

               2.

               a 8. cikk helyébe a következő szöveg lép:
               „8. cikk
               (1)   Ezt a határozatot 2018. február 28-ig kell alkalmazni.
               (2)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2017. február 27-én.

            a Tanács részéről

            az elnök

         K. MIZZI

      (1)  A Tanács 2012/642/KKBP határozata (2012. október 15.) a Fehéroroszországgal szembeni korlátozó intézkedésekről (HL L 285., 2012.10.17., 1. o.).